**Vääna-Jõesuu külaseltsi koosoleku protokoll 26.10.2018**

**Aeg:** 26.10.2018 kell 20:00 – 21:00

**Koosolekut juhatas**: Suzanne Kulbach

**Protokollis**: Suzanne Kulbach

**Osalejad**: Kristina Nurmetalu, Suzanne Kulbach, Janela Lääne, Ain Lillepalu, Kristjan Sander

Seekord toimus külaseltsi juhatuse koosolek Metsanurme Külakeskuses. Arutlusel oli kaks teemat.

Esimene neist vetelpäästejaam, mille tulevik on endiselt segane. Külaseltsi soov on antud ruume kasutada ning pakkuda külaelanikele erinevaid tegevusi ja võimalusi. Vald ei ole otsustanud, kas anda vetelpäästejaama hoone ristkasutusse (selts, Strantum, vald) või lammutada hoone maha.

Teine arutlusel olev teema oli Muraste kooli puudutav küsitluse jagamine. Külaseltsi juhatus otsustas, et antud küsitlust selts oma Facebooki lehel ei jaga, sest selleks ei ole enam vajadust. Lapsevanemad võtsid küsitluse esitamise enda kanda. Teema on muutunud poliitiliseks ning külaseltsi 100% küsitluse enda kanda võtmine ei ole korrektne. Samas on selts siiski taustajõuna olemas ning hoiame end teemaga kursis. Jagasime Muraste kooli laiendamist puudutavat koosoleku kutset ning oleme valmis ka edaspidi infot jagama.